საერთაშორისო კონვენცია საზღვაო ძიება-გადარჩენის შესახებ
საერთაშორისო კონვენცია საზღვაო ძიება-გადარჩენის შესახებ (ინგლ. The International Convention on Maritime Search and Rescue; შემოკლებით, ინგლ. SAR Convention) ― საერთაშორისო საზღვაო ორგანიზაციის კონვენცია საზღვაო უსაფრთხოების შესახებ. კონვენცია ზღვაზე ძიება-გადარჩენის სამუშაოების იურიდიული ჩარჩოს ნაწილია. საერთაშორისო კონვენცია საზღვაო ძიება-გადარჩენის შესახებ 1979 წლის 27 აპრილს მიიღეს. ძალაში შევიდა 1985 წლის 22 ივნისს. კონვენციის დამატებებია საერთაშორისო საზღვაო ორგანიზაციის რეზოლუციები MSC.70(69) და MSC.155(78). პირველი დამატება 1998 წელს მიიღეს, ხოლო მეორე ― 2004 წელს. 2022 წლის ოქტომბრისთვის კონვენციის წევრია 114 სახელმწიფო.